Здравко от Ритон с честитка от президента
23 януари 2019 | 14:33
Президентът Румен Радев изпрати поздравителен адрес до Здравко от "Ритон". Поводът бе рожденият ден на поп певеца миналия уикенд. "Вашият музикален талант, артистично и елегантно присъствие на сцената Ви спечелиха симпатии и уважение сред българската и чуждестранната публика. Всяка от песните на емблематичния дует "Ритон" е част от музикалната памет на поколения българи", пише до рожденика държавният глава.
От своя страна поп звездата благодари за оказаната му чест, видя "Hotnews" във фейсбук-страницата на "Ритон". "Искрени благодарности към г-н Радев за уважението и вниманието", посочи Здравко. Тази година той полял кротко празника си, тъй като на следващия ден с Катя имали уговорен час в звукозаписното студио. Не е тайна, че "Ритон" усилено работи по новия си албум, който ще представят на 30 май в Зала 1 на НДК.
концерт, рожден ден, дует Ритон